Hins vegar hafi það ekki tekist og umfjöllunin um þá sem lögmaður Glitnis kallar almenning er um stóra leikendur á fjármálamarkaði bæði í aðdraganda og eftirmála hrunsins 2008 . Sagði hún að miðað við kröfugerðina væri ætlast til þess að að í allri framtíð þyrfti Stundin að hringja í Glitni til að athuga hvort þeir gerðu athugasemdir við birtingu á fréttum sem styddust við gögnin . „ Sagði Sigríður að það væri ekki aðeins í þeim tilfellum þar sem spurningar til vitna myndu beint leiða til þess að upp kæmist um nafn heimildarmanns sem verndin ætti við . Vísaði hún þar til þess að um væri að ræða öll gögn innan úr Glitni sem Stundin hefði undir höndum . Sagði hún fólkið sem Stundin hefði fjallað um hefði allt verið áberandi í íslensku viðskiptalífi og að öll umfjöllun Stundarinnar hafi átt lögmætt erindi við almenning . Sagði hún því sérstaklega athugavert í þessu máli að hér væri félag í kringum erlenda aðila sem hefði haft áhrif á umfjöllun í kringum kosningar . „ Það er yfir strikið að eignarhaldsfélög kröfuhafa séu að stefna fjölmiðlum fyrir friðhelgisbrot fólks út í bæ sem hefur ekki sjálft haft uppi kröfur , “ sagði Sigríður og bætti við : „ Það er rússneskur Pútínblær á þessari ritskoðun . “ Sagði hún að ef það gangi upp ættu allir bankar að geta bannað alla umfjöllun fyrirfram . Ekki væri þó aðeins um að ræða banka eða fjármálastofnanir að sögn Sigríðar . Endaði hún málflutning sinn á að benda til þess að með því að heimila svona víðtækt inngrip væri hægt að stöðva umfjöllun sem byggði á gögnum eða upplýsingum sem hefðu fengist þrátt fyrir þagnarákvæði . Þannig væri hægt að koma í veg fyrir umfjöllun um mengunarvarnarmál , umfjöllun um rannsóknir flugslysa eins og með Boeing vélarnar undanfarið , sjóslys , eftirlitsmál með eldislaxi eða jafnvel Brúneggjamálið á sínum tíma . Málflutningi lauk á tólfta tímanum , en dómur í málinu verður kveðinn upp á komandi vikum .